|  |  |
| --- | --- |
|    | **Šį biografinį straipsnį reikėtų sutvarkyti pagal Vikipedijos standartus.**Jei galite, prašome sutvarkyti šį straipsnį. Tik tada bus galima ištrinti šį pranešimą.Priežastys, dėl kurių straipsnis laikomas nesutvarkytu, aiškinamos straipsnyje Nesutvarkyti straipsniai.  |


|  |  |
| --- | --- |
|    | **Šiam straipsniui ar jo daliai reikia daugiau nuorodų į šaltinius.**Jūs galite padėti Vikipedijai įrašydami tinkamas išnašas ar nuorodas į šaltinius. |

| **Reda Uogintienė** |
| --- |
| Gimė | 1963 m. rugpjūčio 5 d. (60 metų)Šiauliuose |
| Sutuoktinis (-ė) | Arūnas Uogintas |
|  |
| Veikla | Lietuvos dailininkė, pedagogė |
| Organizacijos | Šiaulių miesto kultūros centras |
| Pareigos | dailininkė |
|  |
| Alma mater | Šiaulių pedagoginis institutas |

**Reda Uogintienė** (g. 1963 m. rugpjūčio 5 d. Šiauliuose) – Lietuvos dailininkė, pedagogė.

Biografija
----------

1986 m. baigė Šiaulių pedagoginį institutą, dirbo Šiaulių 13 -oje vidurinėje, Šiaulių dailės mokykloje mokytoja, Šiaulių pedagoginio instituto (nuo 1997 m. Šiaulių universitetas) dėstytoja, docentė. Nuo 2005 m. Šiaulių miesto kultūros centro dailininkė.

Nuo 1992 m. Lietuvos dailininkų sąjungos narė.

Kūryba
------

Nuo 1993 m. drauge su vyru Arūnu Uogintu subūrė performanso menininkų grupę „Archeologai". Ši trupė dalyvavo įvairiuose šiuolaikinio meno ir mados festivaliuose, pažymėtina: 1997,1998 m. – tarptautinis meno ir mados festivalis AR’MADA. Užupis, Vilnius; 1997, 2006 m. – tarptautinis performanso festivalis „Dimensija", ŠMC, Vilnius; 2008, 2012 m. – tarptautinis šiuolaikinio meno festivalis „Platforma", 1996-2023 m. – tarptautinis šiuolaikinio meno ir mados festivalis VIRUS, Šiaulių dailės galerija.

Nuo 2020 kovo mėn. kartu su vyru Arūnu Uogintu sukūrė per 150 videoperformasų „Karantino dienoraščio", "Slava Ukraini!" pavadinimais ir talpino juos įvairiuose socialinėse internetinėse platformose.

Dalyvavo grafikos meno parodose: 1996, 2005 m. – tarptautinėje Tokijo grafikos meno trienalėje (TOKYO INTERNATIONAL MINI-PRINT TRIENNIAL 2005. TAMA ART UNIVERSITY) Japonijoje; 2009 m. Liublino bienalėje (I st International Bienale Eastern Salon of Art, Lublin‘ 09) Lenkijoje; 2013 m. – tarptautinėje grafikos meno trienalėje Tulūzoje (Triennale Europeenne de L‘Estampe Contemporaine, Toulouse ) Prancūzijoje ir kt.
Surengė personalines parodas Lietuvoje, Lenkijoje, Jungtinėje Karalystėje, pažymėtina: 2011 m. – paroda Liublino (Lenkija) galerijoje (Galeria ZPAP „Pod Podloga"), 2014 m. – paroda „Vyriški žaidimai" galerijoje „The Last Tuesday Society&The Viktor Wynd Museum of Curiosities". Londone ( JK), 2019 m. - paroda „Archeologai 25" Kauno „Meno parko" galerijoje, 2023 m. paroda „Archeologai" Vilniaus galerija „Arka".

2011 m. Reda dalyvavo 54 Venecijos bienalėje Dariaus Mikšio projekte „Už baltos užuolaidos" Scuola di san pasquale Baylon bendruomenės namuose ( Italija). 

Sukūrė kostiumus ir scenografiją per 20 spektaklių, muzikinių reginių, tame tarpe: Šiaulių Valstybinio dramos teatro spektakliams: K. Kubilinsko Joniukas aviniukas ir sesytė Elenytė (2000 m. rež. J. Žibūda), T. Rattigan Dama be kamelijų (2000 m. rež. R. Atkočiūnas), Juozapas Šveikas (pagal J. Hašeką, 2001 m. rež. S. Račkys), Veronika (pagal A. Vienuolį, 2001 m. rež. R. Steponavičiūtė), A. Čechov Trys seserys (2002 m. rež. S. Račkys), I. Ilf, J. Petrov Aukso veršis (2003 m. rež. S. Račkys); Klaipėdos dramos teatro spektakliui Pikviko klubo užrašai (2002 m. pagal Č. Dikensą, rež. P. Račkys); Tarpatutiniam Interreg projektui sceninei oratorijai „Ačiū saule" (2007 m. komp. L. Celma) Jelgavos kultūrios namai, Latvija; „Trijų Karalių" monumentalios kaukės-kostiumai Šiaulių miesto kalėdinei eisenai, 2016-2023 m.

Yra sukūrusi monumentalių skulptūrų ir sieninės tapybos kūrinių Šiaulių miesto viešosioms erdvėms (pažymėtina; skulptūros „Angelų lietus" – 2014 m. Šiaulių dailės galerijos fasadas; skulptūra „Laumė" – 2017 m. Šiaulių universiteto dailės galerijos fasadas; 80 kv. m. sieninė tapyba ant Šiaulių Valstybinio dramos teatro fasado „80 drugelių – 80 teatro sezonų", 2018 m.; sieninė tapyba „Nešantys žinią" ant dienraščio „Šiaulių kraštas" pastato fasado, 2019 m. ). Kartu su A. Uogintu sukūrė tris iki 5 m. aukščio skulptūras, skirtas Baltų kalendorinėms šventėms iš nendrių, Šiaulių „Aušros" muziejus, Žaliūkių malūnininko sodyba, 2021.

Įvertinimas
-----------

* 1994, 2020 m. – Valstybinė menininko stipendija. 2003, 2009, 2020 m. pripažinta Šiaulių miesto Metų dailininke. 2008 m. Liublino (I st International Bienale Eastern Salon of  Art, Lublin‘ 09, Poland) grafikos meno bienalės laureatė.

Šaltiniai
---------

1. ↑   Reda Uogintienė. Šiaulių Povilo Višinskio viešoji biblioteka